label_title: Италијански ратови
label_desc: Италијански ратови или Ренесансни ратови је назив за низ конфликата између 1494. и 1559. године који су укључивали током дужег временског периода већину градова-држава Италије, већину великих сила западне Европе (Француска, Шпанија, Свето римско царство, Енглеска и Шкотска), као и Османско царство. Првобитно произашавши из династичких борби над Миланским војводством и Напуљским краљевством, ратови су се претворили велики сукоб за моћ и територије међу зараћеним странама и били су означени са већим бројем савеза, противсавеза и издаја. Италијански ратови су у једном тренутку изашли из оквира европског сукоба, увукавши у себе државе као што су Русија, Османско царство и Персија. Ови ратови су уништили систем италијанских држава у коме се налазе зачеци модерне дипломатије, али тај систем преузимају најмоћнији владари тадашње Европе (Карло V, Франсоа I и Сулејман Величанствени), тако да се на његовим начелима ствара систем модерних европских држава.